**POPIETĖ STEBUKLŲ IR MAGIJOS PASAULYJE**

 Gegužės 5 dieną Akmenės rajono savivaldybės pedagoginėje psichologinėje tarnyboje, vaikų užimtumo grupėje, vaikus aplankė iliuzionistas Dainius Sarapinas. Demonstruodamas savo sugebėjimus, Dainius atskleidė kai kurias magijos paslaptis. Vaikams kėlė nuostabą tai, kaip viena korta netikėtai atsiranda kitoje vietoje ir pan. Vaikai užbūrė magijos pasaulis – jie liko sužavėti ir nustebę. O kaip pats Danius Sarapinas sako, jog tam, kad žiūrovai patikėtų ,,stebuklu“, reikia daug dirbti, treniruotis, nuolat domėtis mokslo naujovėmis. Nepakanka vien gražiai, techniškai atlikti triuką – dar reikia gerai išmanyti žiūrovo psichologiją, nuspėti jo reakciją. Dainius žiūrovui dovanoja džiaugsmą, šventę ir gerą nuotaiką.

 Socialinė pedagogė Vilma Gadeckienė